Rikunarita-ORG/Wikinium huggingface dataset:
# 萊比錫

| 萊比錫Leipzig |
| --- |
| 萊比錫之所在 |
| **歸屬：** | 德國 |
| **所屬**： | 薩克森州 |
| **用語**： | 德語、索布語 |
| **人口**： | 五十四萬餘 |

萊比錫位置
**萊比錫**（日語漢字作**來責府**；德語：**Leipzig**，索布語：**Lipsk**），德國薩克森自由邦雄邑。二〇〇二年，凡口五十萬，第二次世界大戰前，轃至極盛，凡七十五萬。

二〇一三年國際技能競技大會會址所在。

## 史

* 巴赫故居。
* 一八一三年萊比錫之戰。
* 一九八九年，尼古拉教會作星期一祈禱，此乃德國統一之始。

## 經濟

約翰拿公園
萊比錫企業繁多，名者如下：

* 亞馬遜公司
* Blutner：鋼琴廠牌
* 寶馬
* 保時捷
* 西門子公司

DHL憑萊比錫/哈雷機場終成歐盟物流中心。

## 姊妹都市

* 烏克蘭基輔（一九六一年）
* 義大利博洛尼亞（一九六二年）
* 波蘭克拉科夫（一九七三年）
* 捷克布爾諾（一九七三年）
* 法國里昂（一九八一年）
* 希臘共和國塞薩洛尼基（一九八四年）
* 德國漢諾威（一九八七年）
* 中華人民共和國南京市（一九八八年）
* 德國美因河畔法蘭克福（一九九〇年）
* 英國伯明翰（一九九二年）
* 美國休斯敦（一九九三年）
* 波斯尼亞特拉夫尼克（二〇〇三年）
* 衣索比亞亞的斯亞貝巴（二〇〇四年）
* 以色列海爾茲利亞（二〇一〇年）

## 外典

|  |  |
| --- | --- |
|
 | 聲音動靜，具錄於**維基共享︰Leipzig** |

* 萊比錫政府（德語、英語）
# 開羅

| 開羅القاهرة |
| --- |
|

|  |
| --- |
|  |

 |
| **歸屬：** | 埃及 |
| **執事**： | 市長 哈立德·艾布德勒·阿勒  |
| **人口**： | 九百七十萬 |
| **建置**： | 西元九六九年 |

開羅市景，尼羅河畔
**開羅**，埃及之京，國中至邑。三省共遘：開羅省、吉薩省並蓋勒尤卜省。合所及郊郭，有居民九百七十萬，非洲之最，大食之首，居寰宇諸邑之十六。開羅之史，可溯諸古埃及，以吉薩金字塔、古都孟斐斯俱在焉。

西元九百六十九年，綠衣大食肇建開羅；今開羅之所在，古都赫利奧波利斯也，遺跡今見於開羅舊邑。西元九百七十三年，綠衣大食遷都於是，易其名為「開羅」，意為「凱旋之都」也。

吞尼羅河，接三角洲，負非洲一隅，面地中海，歷來為文京治所，或稱「千光塔邑」。以其見治於歷朝，奉回回教，清真寺興於開羅焉。寰宇要都學網以開羅為「乙上」等寰宇要都。大食影戲、音樂，開羅開其先，居其至盛。天下大學，次古者艾資哈爾大學，亦於是焉。媒體、商號、團體，行於國際者，多設區部於開羅。大食聯盟，自其創始，常設總部於此，未久駐他處。開羅，巨邑也，因水土污濁，車舟壅塞。開羅地鐵，非洲唯二，其二在阿爾及利亞阿爾及爾；乘者居寰宇地鐵之十五，年計乘次十億。二〇〇五年，開羅食貨往還，居中東諸邑首；一〇年，《外交策略》寰宇要都榜列以為寰宇第四十三。

## 據
# 尼泊爾

| 尼泊爾聯邦民主共和國संघीय लोकतान्त्रिक गणतन्त्रात्मक नेपाल |
| --- |
|

|  |
| --- |
|  |

 |
| जननी जन्मभूमिष्च स्वर्गादपि गरीयसी母親與祖國勝於天堂 |
| **國歌：**只此邦國，百花齊放 |
| 尼泊爾聯邦民主共和國之所在 |
| **國體：** | 聯邦制、議會制 |
| **元首**： | 大統領保德爾 |
| **總揆**： | 總理巴倫·沙阿 |
| **國都**： | 加德滿都 |
| **國語**： | 尼泊爾語 |
| **人口**： | 二千九百餘萬 |
| **通貨**： | 尼泊爾盧比 |
| **產值**： | 四百餘億美圓（時西元二〇二四年） |
| **均有**： | 一千一百餘美圓（時西元二〇二四年） |

**尼泊爾**，南亞山國也，在喜馬拉雅之陽。北接中土，南界天竺。幅員十四萬七千餘方公里，口三千五十九萬。俗尚印度教，間有崇佛教者。都加德滿都。

## 沿革

古稱**尼婆羅**。唐初，吐蕃贊普松贊干布遣使請婚，其王鴦輸伐摩（漢言光胄）乃以尺尊公主釐降，結和親之好。西元十八世紀中葉，廓爾喀部主普里特維·納拉揚·沙阿漸次蠶食諸部。至一七六八年，遂一統其地，建尼泊爾王國。及二〇〇八年，王賈南德拉遜位，廢君主之制，改行共和，定號曰**尼泊爾聯邦民主共和國**。

## 地理

其地多崇山峻嶺。有聖母峰（土人呼曰「薩加瑪塔」），乃天下極峰也。峙於國北，為尼、中之界。

## 政區

舊制分十四專區。二〇一五年，更立新憲，改行聯邦，分其地為七省：曰戈希，曰馬德西，曰巴格馬蒂，曰甘達基，曰藍毗尼，曰格爾納利，曰極西。

## 名勝

* 尼泊爾
* 加德滿都
* 斯瓦揚布寺
* 帕坦
* 巴克塔普爾
* 喜馬拉雅山
* 喜馬拉雅山
* 潘恩山
* 木斯塘
* 木斯塘

## 據
# 塔納赫

《**塔納赫**》者，猶太教之經典。其名，取三部之首音而成，曰「塔」（**ת**）、「納」（**נ**）、「赫」（**ך**），合稱「塔納赫」（תַּנַ"ךְ）。

所謂三部，一曰《**妥拉**》（תּוֹרָה），義爲律法、訓誨；二曰《**奈維姆**》（נְבִיאִים），義爲先知；三曰《**凱圖維姆**》（כְּתוּבִים），義爲聖錄、文書。

《妥拉》者，即《摩西五經》，載創世、出埃及、利未、民數、申命之事。古來相傳，乃摩西受命於西奈山所作。《奈維姆》錄古先知之言行，《凱圖維姆》則集詩、箴、史傳之屬。三部合之，凡二十四卷，乃成猶太教之正典。

此經亦為他教所重。基督教稱之曰《舊約》，以其在耶穌基督新約之前也。回教亦尊奉《妥拉》（喚曰「討拉特」）及《詩篇》（喚曰「宰逋爾」），然謂其傳世之本，經後人竄亂，失其真旨，唯《古蘭經》乃全真無瑕之天啟。

## 篇章

| 分類 | 新教漢譯 | 天主教漢譯 | 英文名 | 希伯来文 |
| --- | --- | --- | --- | --- |
| 摩西（梅瑟）五書 | 創世記 | 創世紀 | Genesis | בראשית |
| 出埃及記 | 出谷紀 | Exodus | שמות |
| 利未記 | 肋未紀 | Leviticus | ויקרא |
| 民數記 | 戶籍紀 | Numbers | במדבר |
| 申命記 | 申命紀 | Deuteronomy | דברים |
| 歷史書 | 約書亞記 | 若蘇厄書 | Joshua | יהושע |
| 士師記 | 民長紀 | Judges | שופטים |
| 路得記 | 盧德傳 | Ruth | רות |
| 撒母耳記上 | 撒慕爾紀上 | 1 Samuel | שמואל |
| 撒母耳記下 | 撒慕爾紀下 | 2 Samuel | שמואל |
| 列王紀上 | 列王紀上 | 1 Kings | מלכים |
| 列王紀下 | 列王紀下 | 2 Kings | מלכים |
| 歷代志上 | 編年紀上 | 1 Chronicles | דברי הימים |
| 歷代志下 | 編年紀下 | 2 Chronicles | דברי הימים |
| 以斯拉記 | 厄斯德拉上 | Ezra | עזרא |
| 尼希米記 | 厄斯德拉下 | Nehemiah | נחמיה |
|  | 多俾亞傳 | Tobit |  |
|  | 友弟德傳 | Judith |  |
| 以斯帖記 | 艾斯德爾傳 | Esther | אסתר |
|  | 瑪加伯上 | 1 Maccabees \* |  |
|  | 瑪加伯下 | 2 Maccabees \* |  |
| 詩歌智慧書 | 約伯記 | 約伯傳 | Job | איוב |
| 詩篇 | 聖詠集 | Psalms | תהלים |
| 箴言 | 箴言 | Proverbs | משלי |
| 傳道書 | 訓道篇 | Ecclesiastes | קהלת |
| 雅歌 | 雅歌 | Song of Songs | שיר השירים |
|  | 智慧篇 | Wisdom |  |
|  | 德訓篇 | Bin Sirach |  |
| 大先知書 | 以賽亞書 | 依撒意亞 | Isaiah | ישעיהו |
| 耶利米書 | 耶肋米亞（及哀歌、巴路克） | Jeremiah,Lamentations,Baruch | ירמיהו |
| 以西結書 | 厄則克耳 | Ezekiel | יחזקאל |
| 但以理書 | 達尼爾 | Daniel | דניאל |
| 小先知書 | 何西阿書 | 歐瑟亞 | Hosea | הושע |
| 約珥書 | 岳厄爾 | Joel | יואל |
| 阿摩司書 | 亞毛斯 | Amos | עמוס |
| 俄巴底亞書 | 亞北底亞 | Obadiah | עבדיה |
| 約拿書 | 約納 | Jonah | יונה |
| 彌迦書 | 米該亞 | Micah | מיכה |
| 那鴻書 | 納鴻 | Nahum | נחום |
| 哈巴谷書 | 哈巴谷 | Habakkuk | חבקוק |
| 西番雅書 | 索福尼亞 | Zephaniah | צפניה |
| 哈該書 | 哈蓋 | Haggai | חגי |
| 撒加利亞書 | 匝加利亞 | Zechariah | זכריה |
| 瑪拉基書 | 瑪拉基亞 | Malachi | מלאכי |

## 據
# 歐元

歐圓之所行
歐圓之識
歐圓紙鈔
歐圓硬幣
**歐圓**者（€，EUR），或稱歐羅，歐洲通貨，亦今國際通貨之準，通行於大部歐洲大陸交易常用之通貨也。

歐元發行權屬歐洲中央銀行，居德國法蘭克福，各成員國推選合宜之士理之，成員國括十九：奥地利、比利時、芬蘭、法國、德國、希臘、愛爾蘭、義大利、盧森堡、荷蘭、葡萄牙、斯洛文尼亞、西班牙、馬爾他、塞浦路斯、斯洛伐克、愛沙尼亞、拉脫維亞、立陶宛，合稱歐元區。

而今其貨多由歐洲中央銀行予之；自西元二零零六年始，共陸仟壹佰萬萬元在市流通，按時匯率算，約八仟貳拾萬萬元美元，歐元在市流通之通貨總量超越美元。

今歐圓者，其鈔有伍佰、貳佰、壹佰、伍拾、貳拾、拾、伍元之七類，正面樓閣反面橋，小則古，大則新。

歐圓硬通貨有貳圓、壹圓、伍角、貳角、壹角、伍分、貳分、壹分之八類。貳圓外銀内金，邊細齒，刻字；壹圓外金内銀，邊以平齒三交；角幣以黃銅，邊大齒；分幣以鋼鍍銅，邊平。貳角七縱溝、貳分一橫溝，便盲人也。

壹歐圓（euro）等同壹佰歐分（cent）。

## 註

## 它典

* 歐圓紙幣 （德文）（英文）
# 布宜諾斯艾利斯

布宜諾斯艾利斯市中心
**布宜諾斯艾利斯**（呂文Buenos Aires，意即佳氣），全稱**布宜諾斯艾利斯自治市**，華人省稱**布市**，舊譯**佳氣城**或**布諾賽爾**，亦稱聯邦首都（呂文Capital Federal）。爲阿根廷國都，亦其國至大之邑也，方廿八里有奇。地處拉河南岸、南美之東南。隔水東望，即烏拉圭。阿根廷分二十四部，布市自爲一部。市內畫大區（呂文Comuna）十有五，小區（呂文Barrio）四十八。

西元二零一四年，計大布市周畿之民，凡一千七百十八萬，論拉丁美洲都會之繁，僅亞於大聖保羅而居其二。其城郭風貌，最侔泰西，冠絕拉美。邑有七月九日大道，廣約百三十公尺，容車軌十有六，爲舉世街衢之最寬者。阿國有樂舞名探戈者，播名海內，其發軔之所，即市內博卡區也。

## 據

## 博覽

* 布宜諾斯艾利斯市官府 （西班牙文） （英文）
* 布宜諾斯艾利斯地圖
* 布宜諾斯艾利斯旅游資訊

|  |  |
| --- | --- |
|
 | 聲音動靜，具錄於**維基共享︰布宜諾斯艾利斯市** |
# 秦二世皇帝

| 秦二世皇帝 |
| --- |
| **名諱** | **胡亥（嬴姓）** |
| **生卒** | 秦王政十七年至秦二世三年 |
| **在位** | 秦始皇卅七年至秦二世三年 |
| **政權** | 秦 |
| **陵墓** | 秦二世皇帝陵 |
| **先君** | 父秦始皇帝 |
| **嗣君** | 同宗子嬰 |

**秦二世皇帝**，諱**胡亥**，始皇帝廿六子也。秦王政十七年生。始皇帝卅七年從始皇帝巡天下。及帝崩，與李斯、趙高謀，秘不發喪，矯詔殺扶蘇，即皇帝位，時年二十一。葬始皇帝於驪山，盡閉工匠臧者。

元年，趙高為郎中令，任用事，誅大臣及諸公子。陳勝、吳廣揭竿起義，列國遺裔紛起復國。

三年，趙高為丞相，弒二世，以黔首葬。立宗室子嬰為秦王。

|  |  |
| --- | --- |
|
 | 美辭妙篇，具錄於**維基文庫︰秦二世** |

|  |  |
| --- | --- |
|
 | 聲音動靜，具錄於**維基共享︰秦二世** |

|  |  |  |
| --- | --- | --- |
| 上 秦始皇 | 秦朝君主 | 下 秦王子嬰 |
# 公孫瓚

漢前將軍**公孫瓚**，字**伯圭**（自《劉寬碑陰》，文史作**伯珪**），幽州遼西令支人也。

## 史

瓚家世二千石，然母賤，初為郡門下書佐。有姿儀，大音聲，性辯慧，每白事不肯梢入，常總說數曹事，無有忘誤，侯太守器之，以女妻焉，遣與劉備、劉德然詣涿郡盧植讀經。

後復為郡吏。太守劉其（一名基）坐事徵詣廷尉，瓚為御車，身執徒養。及其徙日南，伯珪具豚米於北邙上祭先人。既行，於道得赦，事舉孝廉，除遼東屬國長史，屢伐塞外，嘗數十騎潰鮮卑數百騎，又破張純、邊章，事中郎將，及董卓勤王，遷瓚奮武將軍，封薊侯。瓚常與善射之士數十人，皆乘白馬，以為左右翼，自號「白馬義從」，威震鮮卑、烏丸。

宗正劉虞子和為袁術留，虞遣數千騎詣和，瓚知術有異志，不欲遣兵，止虞，虞不可。瓚懼術聞而怨之，亦遣其從弟越將千騎詣術以自結，而陰教術執和，奪其兵，又虞仁愛塞外，數節度瓚，由是與虞益有隙。

### 諸雄結怨

是時，瓚從弟越與孫堅攻袁紹使周昂，不勝，越為流矢所中死。瓚怒曰：「余弟死，禍起於紹。」遂出軍屯磐河，將以報紹。紹懼，以所佩勃海太守印綬授瓚從弟範，遣之郡，欲以結援。範遂以勃海兵助瓚，破青、徐黃巾，兵益盛，瓚狀袁紹十罪，遂進軍界橋。遂舉兵與紹對戰，紹不勝。以嚴綱為冀州，田楷為青州，單經為兗州，置諸郡縣。紹軍廣川，令將麴義先登八百潰瓚三萬騎，斬綱。瓚軍敗走勃海，與範俱還薊，於大城東南築小城，與虞相近，稍相恨望。

虞懼瓚為變，遂舉兵襲瓚，瓚部曲散外，不得戰，虞兵不曉戰，又愛民屋，瓚焚之，遂募百兵潰虞，生獲虞於居雍，誣斬之，先天子遣使者段訓封邑遷職，瓚脅之，遂為前將軍，自號幽州刺史，遂驕矜，恃其才力，不恤百姓，記過忘善，睚眥必報，州里善士名在其右者，必以法害之。及虞舊屬鮮于輔等欲報，縱合袁紹潰瓚。瓚軍將敗，數不救，乃還築易京固守。

### 自據覆亡

建安四年，紹悉軍圍之。瓚遣子求救於黑山賊，复欲自將突騎直出，傍西南山，擁黑山之眾，陸梁冀州，橫斷紹後。又從寵信長史關靖之諫，遂止不出。

救至，欲內外擊紹。遣人與子書，刻期兵至，舉火為應。紹侯者得其書，如期舉火。瓚以為救兵至，遂出欲戰。紹設伏擊，大破之，復還守。紹為地道，突壞其樓，稍至中京。瓚自知必敗，盡殺妻子，乃自焚，為紹兵取首。

## 評

* 陳壽《三國志》：「公孫瓚保京，坐待夷滅。」

* 范曄《後漢書》：「若虞瓚無閒，同情共力，糾人完聚，稸保燕、薊之饒，繕兵昭武，以臨腢雄之隙，捨諸天運，征乎人文，則古之休烈，何遠之有！」

## 據

* 《三國志》
* 《後漢書》
# 劉璋

**劉璋**字**季玉**，漢陽城侯焉幼子也，母費氏。

## 生平

初為奉車都尉，皆從獻帝在長安，焉託疾召璋，璋自表省焉，焉遂留璋不還，後焉死，璋代為刺史。

時張魯稍驕恣，不承順璋，璋殺魯母及弟，遂為讎敵。璋累遣龐羲等攻魯，數為所破。魯部曲多在巴西，故以羲為巴西太守，領兵禦魯。

璋與龐羲有舊，又免璋諸子於難，故璋厚德羲，以羲為巴西太守，遂專權勢。後羲與璋情好攜隙，趙韙稱兵內向，眾散見殺，皆由璋明斷少而外言入故也。後羲與璋情好攜隙，趙韙稱兵內向，眾散見殺，皆由璋明斷少而外言入故也。

先是，南陽、三輔人流入益州數万家，收以為兵，名曰東州兵。璋性寬柔，無威略，東州人侵暴舊民，璋不能禁，政令多闕，益州頗怨。趙韙素得人心，璋委任之。韙因民怨謀叛，乃厚賂荊州請和，陰結州中大姓，與俱起兵，還擊璋。蜀郡、廣漢、犍為皆應韙。璋馳入成都城守，東州人畏威，咸同心並力助璋，皆殊死戰，遂破反者，進攻韙於江州。韙將龐樂、李異反殺韙軍，斬韙。

漢朝聞益州亂，遣五官中郎將牛亶為益州刺史；徵璋為卿，不至。

璋聞曹操征荊州，已定漢中，遣河內陰溥致敬於操。加璋振威將軍，兄瑁平寇將軍。瑁狂疾物故。璋復遣別駕從事蜀郡張肅送叟兵三百人並雜御物於操，操拜肅為廣漢太守。璋復遣別駕張松詣操，操時已定荊州，走劉備，不復存錄松，松以此怨。會操軍不利於赤壁，兼以疫死。松還，疵毀操，勸璋自絕，因說璋曰：「劉豫州，使君之肺腑，可與交通。」璋皆然之，遣法正連好劉備，尋又令正及孟達送兵數千助備守禦，正遂還。後松復說璋曰：「今州中諸將龐羲、李異等皆恃功驕豪，欲有外意，不得豫州，則敵攻其外，民攻其內，必敗之道也。」璋又從之，遣法正請備。璋主簿黃權陳其利害，從事廣漢王累自倒縣於州門以諫，璋一無所納，敕在所供奉備，備入境如歸。

備至江州北，由墊江水詣涪，去成都三百六十里，是歲建安十六年也。璋率步騎三萬馀人，車乘帳幔，精光曜日，往就與會；先主所將將士，更相之適，歡飲百馀日。璋資給先主，使討張魯，然後分別。璋以米二十萬斛，騎千匹，車千乘，繒絮錦帛，以資送備。

明年，備至葭萌，還兵南向，所在皆克。十九年，進圍成都數十日，城中尚有精兵三萬人，谷帛支一年，吏民咸欲死戰。璋言：「父子在州二十馀年，無恩德以加百姓。百姓攻戰三年，肌膏草野者，以璋故也，何心能安！」遂開城出降，群下莫不流涕。備遷璋於南郡公安，盡歸其財物及故佩振威將軍印綬。孫權殺關羽，取荊州，以璋為益州牧，駐秭歸，頓尋卒。

## 子女

* 循，璋長子。
* 闡，又名緯，循弟。
* 一女，費觀妻。

## 考

* 《三國志》
# 李嚴

**李嚴**字**正方**，漢南陽人也。

嚴少為郡職吏，以才幹稱。荊州牧劉表使歷諸郡縣。

曹操入荊州，嚴宰秭歸，遂西詣蜀，劉璋以為成都令，復有能名。

建安十八年，署嚴為護軍，拒劉備於綿竹。嚴率眾降備，備拜嚴裨將軍。成都既定，為犍為太守、興業將軍。

廿三年，盜賊起事，合聚部伍數萬人，到資中縣。時備在漢中，嚴不更發兵，但率將郡士五千人討之，斬賊。又越雋夷率高定遣軍圍新道縣，嚴馳往赴救，賊皆破走。加輔漢將軍，領郡如故。

章武二年，帝征嚴詣永安宮，拜尚書令。

三年，帝疾病，嚴與諸葛亮並受遺詔輔少主；以嚴為中都護，統內外軍事，留鎮永安。

建興元年，封都鄉侯、假節、加光祿勳。

四年，轉前將軍。以諸葛亮欲出軍漢中，嚴當知後事，移屯江州，留護軍陳到駐永安，皆統屬嚴。嚴與孟達書曰：「吾與孔明俱受寄託，憂深責重，思得良伴。」亮亦與達書曰：「部分如流，趨舍罔滯，正方性也。」其見貴重如此。

八年，遷驃騎將軍。以曹真欲三道向漢川，亮命嚴將二萬人赴漢中。亮表嚴子豐為江州都督督軍，典為後事。亮以明年當出軍，命嚴以中都護署府事。嚴改名為**平**。

九年春，亮軍祁山，平催督運事。秋夏之際，值天霖雨，運糧不繼，平遣參軍狐忠呼亮來還；亮承以退軍。平聞軍退，乃更陽驚，說「軍糧饒足，何以便歸！」欲以解己不辦之責，顯亮不進之愆也。又表帝曰：「軍偽退，欲以誘賊與戰。」亮具出其前後手筆書疏本末，平違錯章灼。平辭窮情竭，首謝罪負。於是亮與平曰：「自先帝崩後，平所在治家，尚為小惠，安身求名，無憂國之事。臣當北出，欲得平兵以鎮漢中，平窮難縱橫，無有來意，而求以五郡為巴州刺史。去年臣欲西征，欲令平主督漢中，平說司馬懿等開府辟召。臣知平鄙情，欲因行之際逼臣取利也，是以表平子豐督主江州，隆崇其遇，以取一時之務。平至之日，都委諸事，群臣上下皆怪臣待平之厚也。正以大事未定，漢室傾危，代平之短，莫若褒之。然謂平情在於榮利而已，不意平心顛倒乃爾。若事稽留，將致禍敗，是臣不敏，言多增咎。」乃廢平為庶民，徒梓潼。

十二年，平聞亮卒，發病死。

## 評

* 《三國志》評曰：李嚴以幹局達。

## 據

* 《三國志·蜀志·劉彭廖李劉魏楊傳》
# 孔融

清代繪像
**孔融**字**文舉**，漢魯國人，孔子二十世孫。七世祖霸，為元帝師，位至侍中。高祖尚，鉅鹿太守，父宙，為泰山都尉。

幼有異才。四歲能讓梨。年十六，顯名。辟司徒楊賜府，舉高第，為侍御史，後遷虎賁中郎將，出為北海相，稱孔北海。獻帝徵為將作大匠，遷少府，拜太中大夫。性寬容少忌，好士，賓客日盈其門。常歎曰︰「坐上客常滿，樽中酒不空，吾無憂矣。」融名列建安七子，與伯喈交往甚篤，揚名一時。建安十三年八月壬子，曹操令路粹枉狀誣陷，「招合徒眾」，「欲圖不軌」、「謗訕朝廷」、「不遵朝儀」等罪殺之，株連全家，下獄棄市。

> 「孔融所創，有摹伯喈；張陳兩文，辨給足采，亦其亞也。及孫綽為文，志在于碑；溫王郗庾，辭多枝雜；《桓彝》一篇，最為辨裁矣。」
>
>

> 「又問：『荀文若、趙稚長云何？』衡曰：『文若可借面弔喪，稚長可使監廚請客。』唯善魯國孔融及弘農楊脩。常稱曰：『大兒孔文舉，小兒楊德祖。餘子碌碌，莫足數也。』融亦深愛其才。」
>
>

> 「又曰：『東坡議論雖不能無偏頗，其氣節直是有高人處。如說孔北海曹操，使人凜凜有生氣！』」
>
>

## 據

* 《後漢書·孔融傳》
* 《世說新語》

|  |  |
| --- | --- |
|
 | 美辭妙篇，具錄於**維基文庫︰孔融** |

建安七子

孔融｜
陳琳｜
王粲｜
徐幹｜
阮瑀｜
應瑒｜
劉楨
# 田豐

**田豐**字**元皓**，後漢鉅鹿人，或云勃海人。

初辟太尉府，舉茂才，遷侍禦史。閹宦擅朝，豐乃棄官歸家。

袁紹起義，卑辭厚幣以招致豐，豐乃應紹命，以為別駕，甚見器任。

紹欲移天子自近，使說曹操徙都甄城。操拒之。豐說紹曰：「徙都之計，既不克從，宜早圖許，奉迎天子，動托詔令，響號海內，此筭之上者。不爾，終為人所禽，雖悔無益也。」紹不從。紹後用豐謀，平公孫瓚。逢紀憚豐亮直，數讒之於紹，紹遂忌之。

建安五年，左將軍劉備殺徐州刺史車冑，據沛以背操。操懼，自征備。豐說紹曰：「與公爭天下者，曹操也。操今東擊劉備，兵連未可卒解，今舉軍而襲其後，可一往而定。兵以幾動，斯其時也。」紹辭以子疾，未行。豐舉杖擊地曰：「嗟乎，事去矣！夫遭難遇之幾，而以嬰兒病失其會，惜哉！」紹聞而怒之，從此遂疏焉。

操急擊備，破之。備奔紹，紹攻許。豐以既失前機，不宜便行，諫紹曰：「曹操既破劉備，則許下非復空虛。且操善用兵，變化無方，觿雖少，未可輕也。今不如久持之。將軍據山河之固，擁四州之觿，外結英雄，內修農戰，然後簡其精銳，分為奇兵，乘虛迭出，以擾河南，救右則擊其左，救左則擊其右，使敵疲於奔命，人不得安業，我未勞而彼已困，不及三年，可坐克也。今釋廟勝之策而決成敗於一戰，若不如志，悔無及也。」紹不從。豐強諫忤紹，紹以為沮觿，遂械繫之。

紹發兵攻操，操聞豐不從戎，喜曰：「紹必敗矣。」

紹軍敗，土崩奔北。紹軍皆拊膺而泣曰：「向令田豐在此，不至於是也。」操復曰：「向使紹用田別駕計，尚未可知也。」

紹謂逢紀曰：「冀州人聞吾軍敗，皆當念吾，惟田別駕前諫止吾，與眾不同，吾亦慚見之。」紀復曰：「豐聞將軍之退，拊手大笑，喜其言之中也。」紹於是萌殺豐之意。及軍還，或謂田豐曰：「君必見重。」豐曰：「公貌寬而內忌，不亮吾忠，而吾數以至言迕之。若勝而喜，必能赦我，戰敗而怨，內忌將發。若軍出有利，當蒙全耳，今既敗矣，吾不望生。」紹還，曰：「吾不用田豐言，果為所笑。」遂殺之。

#### 特徵

豐天姿瑰傑，權略多奇。少喪親，居喪盡哀，日月雖過，笑不至矧。博覽多識，名重州黨。

## 評

* 孫盛曰：觀田豐、沮授之謀，雖良、平何以過之？故君貴審才，臣尚量主；君用忠良，則伯王之業隆，臣奉闇後，則複亡之禍至：存亡榮辱，常必由茲。豐知紹將敗，敗則己必死，甘冒虎口以盡忠規，烈士之于所事，慮不存己。夫諸侯之臣，義有去就，況豐與紹非純臣乎！詩雲「逝將去汝，適彼樂土」，言去亂邦，就有道可也。

## 據

* 《三國志·魏書六·董二袁劉傳》
* 《後漢書·卷七十四·袁紹列傳》
# 福建省

| 福建省 |
| --- |
| 福建省之所在 |
| **歸屬：** | 中華人民共和國 |
| **屬地**： | 領九市 |
| **治所**： | 福州市 |
| **執事**： | 省委書記尤權 |
| **人口**： | 三千六百萬餘 |

**福建省**，古之**越**地，略稱**閩**，屬華南，治福州。

地處赤縣東南，依山傍海。東隔海峽望台灣，西屹武夷山界江西，北鄰浙江，南接廣東。海岸曲折，島嶼眾多。岸線之長，神州居次。境內十九為山，素有「八山一水一分田」之稱。

有港泉州，興於唐，盛於宋，元極繁盛，沿海商港無一能及，海上絲路始焉，以東方第一大港聞名於世。歷元末波斯戍兵之亂，明代倭患、海禁，泉州市舶司北遷福州，由盛轉衰，風光不再。

## 政區

轄副省級城市廈門，地級市福州、莆田、泉州、漳州、龍巖、三明、南平、寧德。有平潭綜合實驗區，直隸於省也。

## 中華民國福建省

閩地今以時局故，分屬二政。中華人民共和國轄其大部；中華民國所轄，惟金、馬二縣，皆海島也，治在金門。

## 博覽

* 中華人民共和國福建省人民政府
* 中華民國福建省政府 互聯網檔案館存錄，時二〇一七年八月十三日。

## 兼查

* 中華民國福建省
# 福州市

| 福州市 |
| --- |
| 福州市之所在 |
| **歸屬：** | 中華人民共和國 |
| **所屬**： | 福建省 |
| **屬地**： | 領六區一市六縣 |
| **治所**： | 鼓樓區 |
| **執事**： | 市長吳賢德 |
| **用語**： | 官話、閩東語 |
| **人口**： | 六百八十三萬餘 |
| **建置**： | 漢元封元年始置縣 陳永定元年始置閩州，後改福州 明初置府，民國初廢 中華民國三十五年置市 |

蓋福建省治**福州市**，派江吻海，山水相依，古來八閩要邑也。別號**榕城**。

## 沿革

福州通衢東街口
古越地也。始皇二十六年，閩越王無諸見降爲君長，以其地爲閩中郡。漢高祖五年，無諸復稱王，領閩中故地，修東冶城，福州初城也。武帝間，閩越反，滅之，徙越人於江淮間，置冶縣，以漢人以實之。

晉代天下搖動，林陳黃鄭詹丘何胡八姓衣冠南下入閩，故福州俗諺有云：「陳林蜀大半，黃鄭滿街排。」謂八姓之多。南朝置閩州，唐始稱福州。天寶元年改長樂郡，乾元元年復稱福州。唐末離亂，王審知據閩地，開閩國，都福州，十八姓人隨軍入閩，今福州人多其後也。閩立五十三年，福州大興，府城擴建。內東九仙山西烏石山北越王山，勢呈鼎立，乃名三山。

宋元以降，文教郁勃。宋時，蔡襄知福州，唱蒔榕樹。至張伯玉知福州時，賡其劃策，廣植榕樹，柯葉徧覆，故別號榕城。宋末端宗即位於閩，景炎元年乃升福州爲福安府，以爲行在。元置福州路。明洪武元年改福州府，其後不革。

清道光廿二年鴉片戰爭新敗，以福州爲通商口，泰西官商教士紛至，竟以爲家，始稍習西化。

中華民國立，廢福州府治，合閩縣侯官爲閩侯縣。民國二十二年閩變，爲中華共和國都，不百日而亡。抗日戰爭間，再爲日據。三十五年置福州市，以爲省治。一九四九年八月十七日，解放軍拔福州，因舊置市至今。

## 分畫

清福州府城南
清福州府領縣凡十：閩縣、侯官、福清、長樂、連江、羅源、閩清、永福、古田、屏南，並稱「閩中十邑」。永福者，今永泰也；古田、屏南今屬寧德。十邑言語相近，民風相通。

| 中華人民共和國福州市行政區劃圖 |
| --- |
|
**甲乙倉山區馬尾區晉安區長樂區閩侯縣連江縣羅源縣閩清縣永泰縣平潭縣福清市甲 鼓樓區乙 臺江區案：連江縣馬祖鄉、長樂區白犬列島，皆未實控。** |

今人民共和國福州市領六區一市六縣。昔者，俗謂五區八縣。
五區者：鼓樓、臺江、倉山、晉安、馬尾。
八縣：福清、長樂、閩侯、連江、閩清、羅源、永泰、平潭。福清維縣級市，長樂後爲區。
連江縣馬祖鄉，以故繇民國治。

## 地理

閩都東南濱海，西北聯山。重關內阻，群溪交流。三峰鼎峙於域中，二絕高標於城外。襟江帶湖，沃野千裏。南連江廣。北跨溫台，東通吳越。萬裏重山環繞，地沃山強。三峰乃越山、九仙山、烏石山。

## 星野

福州分星，有以兼牛、斗、女者。或惟兼牛、斗，或惟兼牛、女。以三宿其一爲福州之惟屬，亦各有其人。至又有以分星爲天市垣者。又有以爲兼入翼軫者。測得北極出地度分，福州二十五度。若以京師子午線爲中，福州偏東一度。

## 引據

## 博覽

|  |  |
| --- | --- |
|
 | 聲音動靜，具錄於**維基共享︰福州** |

* 福州市官府
* 福州建置沿革 互聯網檔案館存錄，時二〇一〇年五月四日。
# 洛陽

| 洛陽市 |
| --- |
| 洛陽市之所在洛陽市之所在 |
| **歸屬：** | 中華人民共和國 |
| **所屬**： | 河南省 |
| **屬地**： | 七區七縣 |
| **治所**： | 洛龍區 |
| **執事**： | 市委書記江凌 |
| **用語**： | 中原官話 |
| **人口**： | 七百有八萬餘口(二〇二三年) |

**洛陽**，中國故都也，以處洛水之南，遂曰**雒陽**。夏之**斟鄩**，商之**西亳**，東周之**洛邑**，兩漢之**洛陽**。為夏、商、東周、西漢、東漢、曹魏、西晉、北魏、隋、唐、後梁、後唐、後晉十三朝之都。

唐洛陽條坊
洛陽
## 史略

商湯嘗都之，周世，雒為邑，近伊、洛兩水，故又稱伊洛。成王親政，念彼管蔡之亂，懼東方有變，乃詔太保召公巡行山川，遂定鼎郟鄏，取周道始成之意，命曰成周。平王東遷洛邑，以王居故，復稱王城。及景王薨，王子朝作亂，敬王避居翟泉，召三晉諸侯大夫擴築成周而居之。

秦之肇始，封呂不韋洛陽十萬戶侯，不韋乃傾力大修之，繁華始現。王莽作逆，漢祚中缺。天人致誅，六合相滅。於時之亂，生人幾亡，鬼神泯絕。壑無完柩，郛罔遺室。原野厭人之肉，川穀流人之血。秦項之災猶不克半，書契以來未之或紀。建武元年十月，車駕入洛陽，遂定都焉。漢光武中興，乃修臺，觀，館，閣，至乎永平之際，重熙而累洽。盛三雍之上儀，脩袞龍之法服。鋪鴻藻，信景鑠。揚世廟，正雅樂。人神之和允洽，群臣之序既肅。乃動大輅，遵皇衢。省方巡狩，躬覽萬國之有無。考聲教之所被，散皇明以燭幽。及至獻帝初平元年，復盡為董仲穎所焚。城隳。

延康元年，魏文帝受漢禪，都洛，重修之，明帝叡築金墉于洛之西北。啟晉武去去魏迄五胡亂華，中朝之都也，公卿清流斯集，琅邪王氏，潁川陳氏，皆盛于此焉。
逮南渡諸人過後，石勒以洛陽為南都。

魏孝文皇帝宏遷駕入洛。且言「朕欲從此通渠於洛，南伐之日，何容不從此入洛，從洛入河，從河入汴，從汴入清，以至於淮？下船而戰，猶開戶而鬥，此乃軍國之大計。」又太和十九年詔「遷都之民，死葬河南，不得還北。」於是代人南遷者，悉為河南洛陽人。又詔「隔斷鮮卑諸語，一從正音，其年三十已上，習性已久，容不可猝革。三十已下，見在朝廷之人，語音不聽仍舊；若有故為，當加降黜。」復建孔廟，尊儒術，崇王化。斯蓋孝文皇神武之政，當萬世念之。

終元魏之世，洛陽大治，啟盛唐東都之基。棄諸後漢、魏晉以来南北二宫之結構，更為一宮制，又改後市為前市，首草里坊三重垣之城構。是為後世隋唐兩都之祖。

隋煬帝大業元年，以天下之大，唯洛陽控以三河，固以四塞，水陸通，貢賦等，詔興之，北據邙山，南對伊闕，隋煬帝廣亦有言：我有隋之始，便欲創茲懷、洛，日復一日，越暨於今。念茲在茲，興言感哽！復言：自古帝王，何嘗不留意（洛陽），所不都者蓋有由焉。或以九州未一，或以困其府庫，作洛之制所以未暇也。竟遷而都之。丙申，發丁男數十萬掘塹，自龍門東接長平、汲郡，抵臨清關，度河，至浚儀、襄城，達於上洛，以置關防。此則以北御突厥，東制反賊故也。當是時，始建東都，以尚書令楊素為營作大監，宇文愷為副，每月役丁二百萬人。窮極奢侈，帝大悅之。武周興，起萬象神宮，高二百九十四尺，闊三百尺。共三層，上為圓蓋，有條九龍作捧著的姿態。上有鐵鳳，高一丈。飾以黃金。又鑄大像，極盡其大，至於一小指可納數十人，於明堂北起五層天堂容之。垂拱四年，竣。是年，武承嗣命鑿白石為文曰：聖母臨人，永昌帝業。

唐玄宗天寶十四年，安祿山反，是年十二月十二，賊軍入洛，河南尹降賊，賊隳之。天寶十五載正月初一，祿山稱帝於洛，號大燕。唐肅宗至德二載，長安復，賊子慶緒自洛敗退居鄴。自是役以降，洛陽榮光不復矣。

逮至有宋一世，二程相繼，講學於伊洛之間，始興洛學，抗衡蜀學，為天下文心。

洛陽遷異
## 當代

## 據
# 北涼

**涼**，十六國也，國沮渠氏。都張掖。

盧水胡人沮渠蒙遜仕段業為張掖太守，晉安帝隆安元年，蒙遜起兵，推業為涼王，據張掖。隆安五年，蒙遜殺業，梁中庸等推為使持節、大都督、大將軍、涼州牧、張掖公，改元玄始。玄始元年自立為河西王，遷姑臧。義和元年改稱涼王。在位凡三十三年，史稱**北涼**。子牧犍立六年，復稱河西王，為北魏太武帝所滅。

## 涼世系

* 涼文王業
* 涼武宣王蒙遜
* 涼哀王牧犍

涼亡